Die wêreld in foto’s – 11 Mei 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale afstand aangemoedig of algehele landwye afsonderingstydperke ingestel. Ná ŉ afname in nuwe Covid-19 gevalle in China is die Disneyland-pretpark in Sjanghai Maandag weer vir die publiek oopgestel. Verskeie toeristebestemmings het sedertdien heropen insluitend dele van die Groot Muur en die Verbode Stad-kompleks in Beijing. Só lyk die Disneyland pretpark in Sjanghai. Die kasteel in die Disneyland-pretpark in Sjanghai, China. (Foto: Sam McNeil, AP) Die geleentheid van die heropening van die Disneyland-pretpark in Sjanghai. (Foto: Sam McNeil, AP) Besoekers aan die Disneyland-pretpark in Sjanghai neem ŉ foto voor Donald Duck. (Foto: Chen Si, AP) Die pretparkpersoneel hou kennisgewings op om bewustheid oor sosiale distansiëring in die park aan te moedig. (Foto: Si Chen, AP) ŉ Jong besoeker aan die Disneyland-pretpark in Sjanghai. (Foto: Sam McNeil, AP)